திபெத்தில் உள்ள ஒரு தர்மசாலை 
**தர்மசாலா** *(dharamshala)* என்பது ஒரு பொது ஓய்வறை அல்லது தங்குமிடம் ஆகும்.  பயணிகள் மற்றும் வணிகர்களுக்கு விடுதிகள் இருப்பது போலவே, புனித யாத்திரை இடங்களில் மத பயணிகளுக்காக தர்மசாலைகளும் கட்டப்பட்டுள்ளன. நேபாளத்தில் குறிப்பாக யாத்ரீகர்களுக்காகவும், உள்ளூர்வாசிகளுக்காகவும் கட்டப்பட்ட தர்மசாலைகள் உள்ளன.

சொற்பிறப்பியல்
--------------

தர்மசாலை என்பது சமசுகிருதத்திலிருந்து பெறப்பட்ட ஒரு சொல். இது தருமம் மற்றும் சாலை ஆகியவற்றின் கலவையாகும். ஆங்கிலத்தில் ஒரு தளர்வான மொழிபெயர்ப்பு 'ஆன்மீக வாசத்தலம்' அல்லது, இன்னும் தளர்வாக, 'சரணாலயம்' என்பதாகும். தர்மம் என்ற வார்த்தையின் பரந்த மற்றும் கருத்தியல் நிறைந்த சொற்பொருளை இந்தியாவின் கலாச்சார அம்சம் காரணமாக ஒரு துல்லியமான நேரடி மொழிபெயர்ப்பை ஆங்கிலத்தில் மொழிபெயர்ப்பது சிக்கலானது. 

பொதுவான இந்துக்களின் பயன்பாட்டில், தர்மசாலை என்ற சொல் ஆன்மீக யாத்ரீகர்களுக்கான தங்குமிடம் அல்லது ஓய்வு இல்லத்தை குறிக்கிறது. பாரம்பரியமாக, இதுபோன்ற தர்மசாலைகள் (யாத்ரீகர்களின் ஓய்வு இல்லங்கள்) பொதுவாக புனித யாத்திரை இடங்களுக்கு அருகே (பெரும்பாலும் தொலைதூர பகுதிகளில் அமைந்திருந்தன) யாத்ரீகர்களுக்கு இரவு தூங்க ஒரு இடத்தை வழங்குவதற்காக கட்டப்பட்டன.

சமூகம் சார்ந்த தர்மசாலை
-----------------------

சில நேரங்களில் ஒரு குறிப்பிட்ட சமூகம், சாதி, இனக்குழு, தொழில் அல்லது ஒரு குறிப்பிட்ட பிராந்தியத்தைச் சேர்ந்த நபர்களுக்கான மத யாத்திரைகளில் ஒரு தர்மசாலைகள் கட்டப்பட்டுள்ளது. குறிப்பிட்ட யாத்ரீகர்களுக்கு பொதுவாக குறைந்த கட்டணம் வசூலிக்கப்படுகிறது அல்லது அவர்களுக்காக குறிப்பாக கட்டப்பட்ட ஒரு தர்மசாலையில் ஒரு குறிப்பிட்ட காலத்திற்கு இலவசமாக தங்க அனுமதிக்கப்படுகிறது. ஆனால் மற்ற யாத்ரீகர்களிடம் அதிக தொகை வசூலிக்கப்படலாம். 

* சேத் சதாசுக் கம்பீர் சந்த் கோத்தாரி தர்மசாலை, அரித்துவார் 1822 இல் ஒரு தொழிலதிபர் நன்கொடை அளித்தார்சேத் சதாசுக் கம்பீர் சந்த் கோத்தாரி தர்மசாலை, அரித்துவார் 1822 இல் ஒரு தொழிலதிபர் நன்கொடை அளித்தார்
* அரித்துவாரில் உள்ள தர்மசாலைஅரித்துவாரில் உள்ள தர்மசாலை
* சவரங்கரோன் தர்மசாலை இரயில்வே சாலை, அரித்துவார்.சவரங்கரோன் தர்மசாலை இரயில்வே சாலை, அரித்துவார்.
* வாரணாசியில் நேபாளி மாணவர்கள் மற்றும் மத யாத்ரீகர்களுக்கான தர்மசாலைவாரணாசியில் நேபாளி மாணவர்கள் மற்றும் மத யாத்ரீகர்களுக்கான தர்மசாலை

நேபாள தர்மசாலைகள்
-----------------

 பக்தாபூரில் சியாசிலின் மண்டபம் 
நேபாளத்தில் ஒவ்வொரு கிராமத்திலும் நகரத்திலும் தர்மசாலைகளைக் காணலாம்.  பெரும்பாலும் அவர்கள் ஒரு மதத்தை விட சமூக மற்றும் கலாச்சார முக்கியத்துவத்தைக் கொண்டுள்ளனர். 

இங்கு பல்வேறு வகையான தர்மசாலைகள் உள்ளன: ஒரு பத்தி, ஒரு சத்தல் மற்றும் ஒரு மண்டபம் ஆகியவை. பத்திகள் அல்லது பால்காக்கள் மூன்று வகைகளில் எளிமையானவை. அவை கல்லாலும், செங்கல்லாலும் ஆன ஒரு தளத்தைக் கொண்டுள்ளன. மரத்தாலான தரை பலகைகள் உள்ளன. மரத் தூண்கள் பின்புறத்திலிருந்து முன்னால் சாய்ந்த ஒரு கூரையை ஆதரிக்கின்றன. பத்தியின் பின்புறம் ஒரு செங்கல் சுவர் உள்ளது. மற்ற பக்கங்களும் பொதுவாக திறந்திருக்கும். பத்திகள் என்பது ஒரு வீடு அல்லது ஒரு துங்கே தாரா போன்ற மற்றொரு கட்டிடத்துடன் இணைக்கப்பட்ட இலவச நிலைப்பாடாக இருக்கலாம். பத்திகள் செவ்வக, எல் வடிவ, டி வடிவ, யு-வடிவ, வளைந்த அல்லது வட்டமாக இருக்கலாம். செவ்வக வடிவம் மற்றும் எல் வடிவம் மிகவும் பொதுவானவை. பத்திகள் தர்மசாலைகளில் மிகச் சிறியவை. பத்திகள் நகரங்கள் மற்றும் கிராமங்களுக்குள் காணப்படுகின்றன, ஆனால் சாலையின் ஓரத்திலும், பெரும்பாலும் நீர் ஆதாரத்திற்கு அருகில் உள்ளன.   

* பக்தாபூரில் ஒரு தெருவில் வழக்கமான பத்திபக்தாபூரில் ஒரு தெருவில் வழக்கமான பத்தி
* படானில் நீண்ட கோட்பத்திபடானில் நீண்ட கோட்பத்தி
* கீர்த்திபூரில் எல் வடிவ பத்திகீர்த்திபூரில் எல் வடிவ பத்தி
* பக்தாபூரில் துங்கேதராவில் பத்திபக்தாபூரில் துங்கேதராவில் பத்தி
* சங்குவில் சத்தால்சங்குவில் சத்தால்
* பக்தாபூரில் அரிசங்கர் சத்தால், பூகம்பத்தால் பாதிக்கப்பட்டுள்ளது. பக்தாபூரில் அரிசங்கர் சத்தால், பூகம்பத்தால் பாதிக்கப்பட்டுள்ளது.
* பதானில் உள்ள இரண்டு மண்டபங்கள்பதானில் உள்ள இரண்டு மண்டபங்கள்

மேலும் காண்க
------------

விக்கிமீடியா பொதுவகத்தில்,  
 ***தர்மசாலை***   
என்பதின் ஊடகங்கள் உள்ளன.

குறிப்புகள்
-----------

1. ↑  Tourism in India by Ajoy Kumar Sen. Published by Modern Book Agency, 1991, Page 235
2. ↑  History of Nepal by Munshi Shew Shunker Singh, Pandit Sri Gunanand and Daniel Wright, Cambridge University Press, 1877, retrieved 29 March 2020
3. ↑  Building conservation in Nepal; a handbook of principles and techniques by John Sanday, United Nations Educational Scientific and Cultural Organization, Paris 1978, retrieved 31 January 2020
4. ↑  Phalchas Much More Than Just Resting Places பரணிடப்பட்டது 2021-03-22 at the வந்தவழி இயந்திரம் by Swosti Rajbhandari Kayastha, ECS Nepal, Issue 181, December 2016, retrieved 30 October 2019
5. ↑  Study of Architecture Style and Construction Technologies of Public Rest House - Pati with Discusssion of Case – MATAYA PHALCHA by Saurav Koirala, Department of Architecture, Tribhuvan University, Kathmandu, February 2018, retrieved 30 October 2019